CELEX: 62012CN0472
Language: et
Date: 2012-10-22 00:00:00
Title: Kohtuasi C-472/12: Eelotsusetaotlus, mille on esitanud Corte Suprema di Cassazione (Itaalia) 22. oktoobril 2012 — Panasonic Italia SpA versus Agenzia delle Dogane

22.12.2012   
            
            
               ET
            
            
               Euroopa Liidu Teataja
            
            
               C 399/15
            
         Eelotsusetaotlus, mille on esitanud Corte Suprema di Cassazione (Itaalia) 22. oktoobril 2012 — Panasonic Italia SpA versus Agenzia delle Dogane
   (Kohtuasi C-472/12)
   2012/C 399/25
   Kohtumenetluse keel: itaalia
   
      Eelotsusetaotluse esitanud kohus
   
   Corte Suprema di Cassazione
   
      Põhikohtuasja pooled
   
   
      Kaebuse esitaja: Panasonic Italia SpA
   
      Vastustaja: Agenzia delle Dogane
   
      Eelotsuse küsimused
   
   
               1.
            
            
               Esimese võimalusena: kas — enne 2004. aasta määruse (EÜ) nr 754 (1) jõustumist — oleks värviline plasmakuvar (mille diagonaal on 106,6 sentimeetrit ja mis on varustatud kahe kõlari, kaugjuhtimispuldiga ning videokaartide (mis maksavad äärmiselt vähe, mida on lihtne soetada ja sisestada, kuid mida ei impordita koos kuvariga) sisestamiseks sobivate sisendseadmetega ning mis suudavad pärast videokaardi sisestamist võtta vastu AV-liitvideosignaale ja mida saab ühendada peale arvutite ka videosalvestus- ja videotaasesitusseadmete, DVD-mängijate, videokaamerate ja satelliitvastuvõtjatega) tulnud klassifitseerida rubriiki 8471 või hoopis rubriiki 8528;
            
         
               2.
            
            
               Kui eelmise küsimuse vastus on eitav, palutakse Euroopa Kohtul hinnata ja otsustada, kas sellise kuvari klassifitseerimine rubriiki 8528 on nõutav hoopis 2004. aasta määrusega 754;
            
         
               3.
            
            
               ning jaatava vastuse puhul: kas selle määruse asjassepuutuvaid sätteid tuleb pidada tõlgendavaks ning seega tagasiulatuvaks, piiramata siiski varasemate vastupidiste sätete kohaldamist
            
         
      (1)  Komisjoni 21. aprilli 2004. aasta määrus (EÜ) nr 754/2004 teatavate kaupade klassifitseerimise kohta koondnomenklatuuris (ELT L 118, lk 32; ELT eriväljaanne 02/16, lk 93).